b'\n_START_ARTICLE_\nOikeustapaus\n_START_PARAGRAPH_\nOikeustapaus on tuomioistuimen tai jonkin oikeuss\xc3\xa4\xc3\xa4nn\xc3\xb6ksi\xc3\xa4 soveltavan viranomaisen ratkaistavaksi annettu tai jo ratkaisema asia. Oikeustapauksia ratkaistaessa k\xc3\xa4ytet\xc3\xa4\xc3\xa4n apuna samankaltaisista oikeustapauksista oikeusk\xc3\xa4yt\xc3\xa4nn\xc3\xb6ss\xc3\xa4 aiemmin annettuja ratkaisuja, erityisesti ennakkop\xc3\xa4\xc3\xa4t\xc3\xb6ksi\xc3\xa4. T\xc3\xa4llaista toimintaa helpottamaan julkaistaan Suomessa korkeimman oikeuden ja korkeimman hallinto-oikeuden ratkaisemista oikeustapauksista valikoituja kokoelmia. My\xc3\xb6s oikeustieteen opetuksessa aiemmilla oikeustapauksilla on keskeinen merkitys.\n_START_SECTION_\nOikeustapausarvostelu\n_START_PARAGRAPH_\nOikeustapausarvostelu on oikeustieteellisess\xc3\xa4 julkaisussa oikeusel\xc3\xa4m\xc3\xa4n k\xc3\xa4ytt\xc3\xb6\xc3\xb6n saatettu arvio johonkin oikeustapaukseen sis\xc3\xa4ltyvist\xc3\xa4 seikoista ja niiden oikeudellisesta merkityksest\xc3\xa4. Oikeustapausarvosteluja julkaistaan yleens\xc3\xa4 ennakkop\xc3\xa4\xc3\xa4t\xc3\xb6ksist\xc3\xa4, erilaisten lautakuntien ratkaisuista ja laillisuusvalvojien p\xc3\xa4\xc3\xa4t\xc3\xb6ksist\xc3\xa4. Arvostelujen merkitys riippuu eri maissa k\xc3\xa4yt\xc3\xb6ss\xc3\xa4 olevasta oikeusl\xc3\xa4hdeopista ja my\xc3\xb6s oikeuskulttuuri sek\xc3\xa4 oikeudelliset menettelytavat aikaansaavat eroja maiden v\xc3\xa4lille.'